Stjórn Hagsmunasamtaka heimilanna lýsir yfir stuðningi við störf Evu Joly í þágu réttarkerfis þjóðarinnar og þannig almennra hagsmuna . Í ljósi viðtala og yfirlýsinga frú Joly er það mat stjórnar HH að hún hafi notað áhrif sín til að halda rannsókn sérstaks saksóknara á réttri braut . Rannsóknin er ef að líkum lætur mikilvægasta aðgerð íslenska réttarkerfisins frá upphafi og mun hafa áhrif langt út fyrir landsteinana . Eva Joly nýtur óskoraðs trausts okkar . Hagsmunasamtök heimilanna undrast að ríkisstjórninni finnist sjálfsagt mál að grípa einhliða til aðgerða sem leiða til hækkunar á höfuðstól verðtryggðra íbúðalána . Á tímum þegar nauðsynlegt er að gera allt sem hægt er til að draga úr skuldsetningu heimilanna , þá sýnir ríkisstjórnin algjört skilningsleysi á því ófremdarástandi sem hér ríkir . Hagsmunasamtök heimilanna krefjast þess að ríkisstjórnin grípi tafarlaust til aðgerða sem koma í veg fyrir að þær hækkanir , sem samþykktar voru á Alþingi í gærkvöldi , þyngi lánabyrði heimilanna . Samtökin taka undir tillögur þingflokks Framsóknarmanna um að sett verði 4% þak á verðbótarþátt fjárskuldbindinga , enda er það ein af grundvallarkröfum samtakanna . Hafa misst trú á frumkvæði stjórnvaldaHagsmunasamtök heimilanna ( HH ) vilja vara stjórnvöld við yfirvofandi greiðsluverkfalli borgaranna . Mikill fjöldi heimila hafa misst trú á að stjórnvöld muni hafa frumkvæði að leiðréttingu á yfir 20% hækkun verðtryggðra lána svo ekki sé minnst á gengistryggð lán . Staðan er grafalvarleg fyrir heimilin og atvinnulífið en hver aðilinn á fætur öðrum telur sig knúinn til að snúast til fjárhagslegrar nauðvarnar .